CELEX: 62016CN0597
Language: et
Date: 2016-11-23 00:00:00
Title: Kohtuasi C-597/16: Eelotsusetaotlus, mille on esitanud Corte suprema di cassazione (Itaalia) 23. novembril 2016 – Commissione Nazionale per le Società e la Borsa (Consob) versus Antonio Zecca

27.2.2017   
            
            
               ET
            
            
               Euroopa Liidu Teataja
            
            
               C 63/15
            
         Eelotsusetaotlus, mille on esitanud Corte suprema di cassazione (Itaalia) 23. novembril 2016 – Commissione Nazionale per le Società e la Borsa (Consob) versus Antonio Zecca
   (Kohtuasi C-597/16)
   (2017/C 063/21)
   Kohtumenetluse keel: itaalia
   
      Eelotsusetaotluse esitanud kohus
   
   Corte suprema di cassazione
   
      Põhikohtuasja pooled
   
   
      Kassaator: Commissione Nazionale per le Società e la Borsa (Consob)
   
      Vastukassatsioonkaebuse esitaja: Antonio Zecca
   
      Eelotsuse küsimused
   
   
               1.
            
            
               Kas liidu põhiõiguste harta artiklit 50 tuleb tõlgendada nii, et kui on lõplikult tuvastatud, et käitumist, mis kujutab endast kriminaalkorras karistatavat tegu, ei olnud, on ilma, et siseriiklik kohus peaks tegema mingeid muid hindamisi, välistatud hilisema menetluse algatamine või jätkamine samade tehiolude tõttu eesmärgiga määrata karistusi, mis tuleb nende laadi ja ranguse tõttu kvalifitseerida kriminaalkaristusteks?
            
         
               2.
            
            
               Kas siseriiklik kohus peab karistuste tõhususe, proportsionaalsuse ja hoiatavuse hindamisel liidu põhiõiguste harta artiklis 50 sätestatud põhimõtte ne bis in idem rikkumise tuvastamiseks arvesse võtma direktiiviga 2014/57/EL (1) kehtestatud karistuse piire?
            
         
      (1)  Euroopa Parlamendi ja nõukogu 16. aprilli 2014. aasta direktiiv 2014/57/EL turukuritarvituse korral kohaldatavate kriminaalkaristuste kohta (turukuritarvituse direktiiv) (ELT L 173, lk 179).